stanford-oval/wikipedia huggingface dataset:
ריצ'רד ארקרייט
חייו

ארקרייט נולד בפרסטון שבאנגליה למשפחה ענייה, והיה הצעיר מ-13 אחים. עד גיל 28 עבד כספר, ואחר כך כסוחר בפאות נוכריות. הכנסותיו מהמצאת צבע עמיד במים לפאות אפשרו לו לייצר אבטיפוס למכונת טווייה.
בשנת 1768, בגיל 36, בנה ארקרייט מכונה לטוויית כותנה, שאמצעותה ניתן היה לטוות חוט עדין וחזק במידה מספקת כדי שישמש שתי. קודם לכן נעשה השתי מפשתן ורק הערב נעשה מכותנה. בשנה שלאחר מכן בנה מטווייה, שהופעלה תחילה בכוחו של סוס, ובהמשך בכח המים. פועלים ויצרנים ניסו להכשיל את מפעלו מחשש שהמכונות ינשלו אותם מעבודתם - באמצעות המכונות של ארקרייט, פועל אחד הפיק עבודה שוות ערך לזו של 130 אנשים בעבודה ידנית. ארקרייט גבר על המכשולים, וצבר הון רב.
רק לאחר שמלאו לו 50 שנה, התחיל לרכוש את יסודות ההשכלה. בשנת 1786 העניק לו המלך תואר אבירות.
ארקרייט מת בגיל 60, ב-3 באוגוסט 1792.
רוברט פרוש

רוברט אלן פרוש (באנגלית: Robert Alan Frosch‏; 22 במאי 1928 - 30 בדצמבר 2020) היה מנהל סוכנות החלל הלאומית לאווירונאוטיקה וחלל של ארצות הברית.
פרוש נולד בניו יורק.
היה המנהל החמישי של סוכנות החלל, וכיהן בתפקיד מ-1977 עד 1981.
נפטר במסצ'וסטס ב-30 בדצמבר 2020.
רוזנות ויד

| --- | --- |


 היסטוריה
 תאריכי הקמה:  1093 
 תאריכי פירוק:  1698 
 ישות יורשת:   ויד-דירדורף    ויד-נויוויד    ויד-רונקל
 
רוזנות ויד (בגרמנית: Grafschaft Wied) הייתה טריטוריה של האימפריה הרומית הקדושה הממוקמת על נהר ויד היכן שהוא פוגש את הריין.
היסטוריה

ויד הופיעה כרוזנות מוקדם יותר ממדינות רבות אחרות בגרמניה. בין השנים 1243–1462, ויד אוחדה עם רוזנות איזנבורג בשם איזנבורג-ויד. ויד חולקה פעמיים: בין ויד לבין ויד-דירדורף ב-1631, ובין ויד-נויוויד לוויד-רונקל ב-1698. הרוזנות שולבה בדוכסות נסאו ב-1806 ובממלכת פרוסיה בקונגרס וינה ב-1815. מאז 1946, שטחה היה חלק מהמדינה הפדרלית הגרמנית של ריינלנד-פפאלץ. דרך וילהלם, נסיך אלבניה, בית ויד שלט בנסיכות אלבניה ב-1914.
רוזנות וויד (860–1243 לערך)

מטפריד הראשון (בערך 860– ?)
אברהרד
מטפריד השני
ריצ'ווין השני
ריכווין השלישי
ריכווין הרביעי (1093–1112)
מטפריד השלישי (1093–1129)
בורכארד (? –1152)
זיגפריד (1129–1161)
תאודוריק (1158–1189)
גאורג, בשנים 1217–1218 היה מפקד הצלב הגרמני של מסע הצלב החמישי
לותר (? –1243)
רוזנות ויד (1462–1698)

פרידריך הראשון (1462–1487)
וילהלם השלישי, רוזן מרס ( 1487–1526)
יוהאן הראשון (1487–1533)
פיליפ (1533–1535)
יוהאן השני (1535–1581)
הרמן הראשון (1581–1591)
וילהלם הרביעי (1581–1612)
הרמן השני (1581–1631)
פרידריך השני (1631–1698)
חולקה בין ויד-נויוויד ו-ויד-רונקל
גלריה

טירת אלטוויד
טירת רונקל, משכנו של המחוז העליון
טירת נויוויד, משכנו של המחוז התחתון
רידג'בק רודזי

| --- | --- |

 ארץ מוצא:  אפריקה הדרומית
 תכונות
 משקל:  זכרים: 50–40 ק"ג נקבות: 50–40 ק"ג
 גובה כתפיים:  זכרים: 79–63 ס"מ נקבות: 75–60 ס"מ
 גובה:  63 ס״מ 
 תוחלת חיים:  13 שנים בממוצע
 
הרידג'בק הרודזי (באנגלית: Rhodesian Ridgeback) הוא כלב ציד גדול שמוצאו מדרום אפריקה, הקרוי על שם הפס האופייני שעל גבו. הרידג'בק נחשב לכלב אינטליגנטי, נאמן, חזק ואמיץ.
היסטוריה

מוצאו של הרידג'בק הרודזי הוא מזימבבואה, (לשעבר רודזיה), ומכאן מקור שמו. הוא כלב שפותח על ידי מתיישבים אירופיים שחיו ברודזיה במאה ה-18, וייעודו היה ציד אריות, הרידג'בק פותח מעירוב גזעים, שכללו בין השאר גזע מקומי, טרייר אירי, פוינטר, קולי, בולדוג, גרייהאונד, איירדייל טרייר, וכנראה שגם דני ענק. את המאפיין הבולט שלו קיבל הרידג'בק מהגזע המקומי: פס ארוך של שיער במרכז הגב, שכיוון צמיחתו הפוך מכיוון צמיחת השיער בייתר הגוף, והוא יוצר מבנה של "רכס" שיער במרכז הגב. במהלך פיתוח הזן, סיגל לעצמו הרידג'בק יכולות הישרדות גבוהות שסייעו לו לחמוק מתנינים ונחשים, עמידות גבוהה לטמפרטורות קיצוניות של חום וקור, ויכולות פיזיות מרשימות.
הרידג'בק הוא כלב נאמן לבעליו ומגונן על המשפחה. הרידג'בק נוטה להיות חשדן כלפי זרים שנכנסים לשטח הטריטוריה של המשפחה. הרידג'בק לא מתאים לבעלים חסרי ניסיון, והוא כלב בעל מרץ שדורש מרחב וטיולים ארוכים להוצאת אנרגיה.
גופו האתלטי והשרירי דורש אוכל רב ותזונה נכונה. עם האילוף הנכון יהיה כלב שמירה מצוין מפני פורצים ויגן על בעליו בעת הצורך. למרות תכונותיו הפיזיות המרשימות לרידג'בק צד רגיש ולכן אילופו צריך להיות הדרגתי ולא אינטנסיבי מדי.
מבנה כללי

גובה - 60 - 68 ס"מ.
משקל - 32 - 45 ק"ג.
צבע - חום בהיר עד אדמדם, לעיתים עם כתם לבן על החזה.
תוחלת חיים אופיינית - 11 שנה.
אופי: כמו כן הרידגבק הרודזי דומה באופיו ל"וימרנר" אנרגטי, בעל יכולת עבודה גבוהה, ידידותי, אוהב ילדים.
הערות שוליים

1 2 3 4 5  "Rhodesian Ridgeback" (PDF). Fédération Cynologique Internationale. 10 בדצמבר 1996. נבדק ב-10 באוקטובר 2016. {{cite web}}:  (עזרה)
↑  "2014 Purebred Dog Health Survey" (PDF). Kennel Club/British Small Animal Veterinary Association. נבדק ב-28 בדצמבר 2016. {{cite web}}:  (עזרה)
| --- | --- |
בקרת זהויות :  NLI: 987007536329505171  LCCN: sh85113752  NKC: ph158501
קים ג'ון

זהו שם קוריאני; שם המשפחה הוא .
| --- | --- |

 לידה:  3 בפברואר 1984 (בן 40) גוואצ'און, קוריאה הדרומית 
 שם לידה:  김형준 
 סוגה מועדפת:  קיי-פופ 
 מדינה:  קוריאה הדרומית 
 תקופת הפעילות:  מ-2007 
 מקום לימודים:  אוניברסיטת הונקוק 
 פרופיל ב-IMDb
 
קים ג'ון (בקוריאנית: 김준; ‏נולד ב־3 בפברואר 1984) הוא ראפר ושחקן דרום קוריאני, מוכר בעיקר בשל משחקו כאחד מחברי ה-F4, בדרמה "בנים על פני פרחים".
כמוזיקאי מתמחה קים בעיקר בסוגות הפופ האסיאתיות: ג'יי פופ וקיי פופ.
פילמוגרפיה > בטלוויזיה

| שנה | שם הסדרה | תפקיד | רשת |
| --- | --- | --- | --- |
| 2009 | בנים על פני פרחים | Song Woo-bin | KBS2 |
| 2011 | Detectives in Trouble (אנ') | Shin Dong-jin | KBS2 |
| 2014 | Endless Love (אנ') | Kim Tae-gyeong | SBS |
| 2015 | City of the Sun (אנ') | Kang Tae-yang | MBC Dramanet |
פילמוגרפיה > בקולנוע

| שנה | שם הסרט | תפקיד | הערות |
| --- | --- | --- | --- |
| 2014 | Lupin the 3rd (אנ') | Pierre | סרט יפני |
| 2019 | Friday the 13th: The Conspiracy Begins | Phillip Kim |  |
| 2019 | Man of Me | Choong-won |  |
| 2019 | Evil Empire: Friday the 13th Chapter 2 | Phillip Kim |  |
| 2020 | Death Cab | Phillip Kim |  |
לופ (מוזיקה)

במוזיקה, לופ (באנגלית: Loop) היא טכניקה ספציפית שבה קטע מוזיקה קצר (לעיתים קרובות מספר תיבות) מושמע ברציפות במחזור (אנ'). טכניקה זו נפוצה בעיקר בהפקת מוזיקה אלקטרונית, הופעות חיות ושכבות רקע מוזיקליות. לופ על קטעים קצרים יוצרת דפוס אוסטינטו בשיר.
ניתן ליצור לופים באמצעות מגוון רחב של טכנולוגיות מוזיקה, לרוב דיגיטליות, כולל פונוגרפים, דוגמי צלילים דיגיטליים, לופרים, סינתיסייזרים, סקוונסרים, מכונות תופים, מכשירי רשמקול ויחידות עיכוב דיגיטלי (אנ'), ותכנות מוזיקלי באמצעות תוכנות מוזיקה. בעוד שלופים כרוכים בחזרה מוזיקלית, הם מכניים וקבועים יותר, לרוב ללא וריאציה.
בעוד שחזרה מוזיקלית הופיעה במוזיקה של כל התרבויות, המוזיקאים הראשונים שהשתמשו בלופים במובן העכשווי היו מחלוצי מוזיק קונקרט ואלקטרואקוסטיקה של שנות ה-1940, כגון פייר שפר, חלים אל-ד'בע (אנ'), פייר אנרי, אדגר וארז וקרלהיינץ שטוקהאוזן.
השימוש הראשון בלופים מוקלטים, מדוגמים דיגיטלית במוזיקה הפופולרית הוא באלבום האולפן החמישי של להקת המוזיקה האלקטרונית היפנית Yellow Magic Orchestra (אנ')‏, Technodelic (אנ').
רובן סוסה

רובן סוסה ארדאיס (בספרדית: Rubén Sosa Ardaiz; נולד ב-25 באפריל 1966 במונטווידאו) הוא כדורגלן עבר אורוגוואי ששיחק בעמדת החלוץ, וכיום עוזר מאמן קבוצת נסיונל.
קריירת המשחק של סוסה החלה בדאנוביו, וממנה המשיך לקריירה בליגות הבכירות בספרד, שם זכה בגביע עם סרגוסה, באיטליה, שם זכה בגביע אופ"א עם אינטר, בגרמניה, שם זכה באליפות עם דורטמונד, ובסין. לזכותו של סוסה 46 הופעות במדי אורוגוואי, בהן כבש 19 שערים. הוא זכה עם הנבחרת פעמיים בקופה אמריקה, מתוך ארבעה טורנירים בהם השתתף. כמו כן, ייצג סוסה את נבחרתו במונדיאל 1990 שהתקיים באיטליה.
קריירה מקצועית > דאנוביו והמעבר לאירופה

סוסה החל את הקריירה הבוגרת כבר בגיל 16, במדי דאנוביו בליגת העל האורוגוואית בעונת 1982. על אף גילו הצעיר, השתלב סוסה היטב בסגל הקבוצה, וכבש שער ליגה אחד ב-22 הופעות באותה העונה. עונה אחר כך היה שותף ב-19 הופעות ליגה, בהן כבש תשעה שערים, שסייעו לקבוצתו לסיים את העונה כסגנית האלופה. עונה אחר כך, כבר שולב בכל משחקי הליגה של קבוצתו בדרך למקום הרביעי.
סוסה החל את עונת 1985 עם מאזן מרשים של שמונה שערים בחמש הופעות ליגה, בטרם החל את הקריירה האירופית ועבר לריאל סרגוסה. בסך הכול כבש סוסה 27 שערי ליגה ב-72 הופעות במדי דאנוביו.
סוסה הצטרף לקבוצה הספרדית לקראת עונת 1985/1986 בלה ליגה, תחת המאמן לואיס קוסטה. כבר בגיל 19 היה סוסה לשחקן הרכב משמעותי במועדון, והיה שותף לעונה מוצלחת שהסתיימה במקום הרביעי בטבלה, מרחק שלוש נקודות בלבד מהמקום השני. סוסה כבש שמונה שערי ליגה ב-33 הופעות, אף הוביל את קבוצתו לזכות בגביע המלך הספרדי באותה העונה, לאחר שכבש שלושער בגומלין רבע הגמר מול ריאל מדריד קסטיליה (7-0 במשחק, 8-2 בסיכום שני המפגשים), כבש צמד בניצחון 2-0 על ריאל מדריד במשחק הראשון של חצי הגמר (הגומלין הסתיים בניצחון 3-2 לריאל מדריד, שלא הספיק), ולבסוף כבש את השער היחיד במשחק הגמר מול ברצלונה.
עונה אחר כך, כאחד משני הזרים היחידים של המועדון וכשחקן ההרכב הצעיר ביותר בסגל, המשיך סוסה לבלוט בשורות קבוצתו עם ארבעה שערים ב-37 הופעות ליגה, שסייעו לקבוצה לסיים את העונה במקום החמישי ולהעפיל עד לחצי גמר גביע אירופה למחזיקות גביע, שם הודחה על ידי אייאקס אמסטרדם שהמשיכה לזכייה בתואר.
בעונתו השלישית במועדון, שיפר סוסה משמעותית את קצב כיבוש השערים שלו. באותה העונה בליגה סיים כסגן מלך השערים עם 18 כיבושים ב-36 הופעות, שני רק להוגו סאנצ'ס. עם זאת, הקבוצה עצמה חוותה עונה חלשה יחסית, במהלכה אף הוחלף המאמן קוסטה, וסיימה את העונה במקום ה-11 בטבלה.
בסך הכול בשלוש עונות במדי סרגוסה ערך סוסה 106 הופעות ליגה, בהן כבש 33 שערים.
קריירה מקצועית > מעבר לאיטליה

לקראת עונת 1988/1989, נרכש סוסה על ידי לאציו האיטלקית. הוא הצטרף למועדון שחזר באותה העונה לשחק בסרייה א', לאחר שהורד שתי ליגות בעקבות פרשת הימורים. במשך ארבע העונות של סוסה במועדון (שתיים תחת ג'וזפה מטראצי ושתיים תחת דינו זוף) לא הצליחה לאציו להיאבק בצמרת, והתמודדה במרכז הטבלה באיטליה. סוסה עצמו היה לשחקן הרכב קבוע במועדון, ובארבע עונות כבש ארבעים שערי ליגה ב-124 הופעות.
לאחר שביסס את מעמדו כשחקן הרכב בסרייה א', השלים סוסה את מעברו לאינטר מילאנו, שם הגיע לשיא כושרו ככדורגלן. כבר בעונת הבכורה שלו, עונת 1992/1993, קבע שיא קריירה אישי של עשרים שערי ליגה ב-28 הופעות, והיה למלך שערי הליגה של קבוצתו והכובש הרביעי בטיבו בליגה. אינטר, בעונה מרשימה, סיימה כסגנית אלופת איטליה, ארבע נקודות בלבד מהאלופה מילאן.
עונה אחר כך חוותה אינטר עונה חלשה בסרייה א', החליפה מאמן לאחר כחצי עונה, והייתה קרובה לירידה מפתיעה לסרייה ב', אך ניצלה לאחר שסיימה במקום ה-13, בפער נקודה בלבד. סוסה היה מהגורמים להישרדות של אינטר בליגה, לאחר שבפעם השנייה ברציפות סיים כמלך שערי קבוצתו בליגה עם 16 כיבושים (חמישי בטבלת מלך שערי הליגה). לעומת העונה החלשה בליגה, השיגה אינטר הישג מרשים במסגרת האירופית, לאחר שסיימה את העונה עם זכייה בגביע אופ"א. בניגוד לדומיננטיות בליגה, סוסה כמעט ולא כבש עבור קבוצתו באירופה, וסיים את העונה האירופית עם שער בודד, בחצי הגמר מול קליארי. סוסה פתח בהרכב קבוצתו בצמד משחקי הגמר מול אוסטריה זלצבורג, שהסתיימו שניהם בתוצאה זהה, 1-0 לאינטר, שזכתה בפעם השנייה בתולדותיה בתואר.
גם בעונתו השלישית במועדון, שמר סוסה על תואר מלך שערי הליגה של הקבוצה, על אף שכמות הדקות שלו פחתה משמעותית. סוסה כבש שמונה שערי ליגה ב-15 הופעות, מתוכן עשר בלבד בהרכב, וסייע לקבוצתו לסיים שישית בטבלת הליגה. עם זאת, המחנאות שנוצרה בקבוצה בין סוסה לבין הרכש מהקיץ הקודם, דניס ברגקאמפ, הכריעה את הכף והביאה לעזיבתו של סוסה את אינטר בתום שלוש עונות, ואת הסרייה א' לאחר שבע עונות.
קריירה מקצועית > מעבר לגרמניה וחזרה לספרד

לאחר שבע עונות באיטליה, עבר סוסה לבורוסיה דורטמונד מהבונדסליגה. הוא השתלב ברוטציה של המאמן אוטמר היצפלד, וערך 17 הופעות ליגה, מתוכן שמונה בהרכב, בהן כבש שלושה שערים. בין היתר, כבש בניצחון 3-1 על באיירן מינכן, בדרך לזכייה באליפות גרמניה בפער שש מבאיירן בתום העונה.
לאחר עונה בודדת בגרמניה, שב סוסה לליגה הספרדית, תשע שנים לאחר שעזב את סרגוסה, וחתם ב-CD לוגרונייס. סוסה כבש שבעה שערי ליגה ב-35 הופעות, אך בשישה מתוך שבעת המשחקים בהם כבש נחלה לוגרונייס הפסד. את העונה סיימה CD לוגרונייס במאזן חלש של תשעה ניצחונות ו-27 הפסדים מתוך 42 מחזורים, וירדה ליגה מהמקום ה-22 והאחרון בטבלה.
קריירה מקצועית > נסיונל

לאחר עונה אחת בספרד עזב סוסה את אירופה והצטרף לקבוצה אותה אהד בילדותו, נסיונל מליגת העל האורוגוואית לקראת עונת 1997. עד מהרה הפך לאחד מהמובילים בקבוצה ומשחקניה האהודים על ידי הקהל. בעונתו השנייה במועדון תרם 13 שערי ליגה ב-22 הופעות בדרך לזכייה באליפות אורוגוואי ובתואר מלך השערים של הליגה. בעונת 1999 בגביע ליברטדורס היה לאחד מששת מלכי השערים של הטורניר עם שישה כיבושים, על אף שקבוצתו נעצרה כבר בשלב שמינית הגמר. סוסה ונסיונל הוסיפו שתי זכיות נוספות ורצופות בתואר האליפות בעונות 2000 ו-2001, ובסך הכול שלוש אליפויות בחמש עונות, ו-33 שערי ליגה ב-105 הופעות לסוסה.
בעונת 2002 הצטרף סוסה לעונה אחת בשאנגחאי שנחווה, בה כבש שער אחד ב-13 הופעות ליגה. לאחר תקופה קצרה זו שב לנסיונל, ושיחק במדיה שתי עונות נוספות בהן תרם שער ליגה בודד ב-15 הופעות.
קריירה מקצועית > לאחר הפרישה

סוסה פרש ממשחק פעיל בתום העונה בגיל 40, והתמנה לתפקיד עוזר המאמן של נסיונל, וסייע לה לזכות באליפות נוספת מעבר לקווים. הוא שב לשתי הופעות נוספות במדי ראסינג מונטווידאו בעונת 2006/2007, ושב לתפקיד עוזר המאמן בנסיונל. הוא נותר בצוות המקצועי של המועדון, וב-2009 הצטרף לצוות הניהול המקצועי של נסיונל, ובמקביל החל משנת 2011 מנהל בית ספר לכדורגל לילדים.
קריירה מקצועית > נבחרת אורוגוואי

סוסה החל את דרכו בנבחרת אורוגוואי ב-1984. שלוש שנים אחר כך נכלל לראשונה בסגל לטורניר רשמי, לאחר שזומן לסגל הנבחרת של רוברטו פלייטאס לקראת קופה אמריקה 1987. אורוגוואי, שהגיעה לטורניר כמחזיקת הגביע, זכתה עקב כך בהעפלה אוטומטית לחצי הגמר, שם פגשה את ארגנטינה. סוסה פתח בהרכב נבחרתו לחצי הגמר, בו ניצחה אורוגוואי 1-0 והעפילה לגמר הטורניר. סוסה שמר על מקומו בהרכב גם למשחק הגמר, בו ניצחה אורוגוואי 1-0 את צ'ילה בדרך לזכייתה ה-13 בתואר.
שנתיים אחר כך, תחת המאמן אוסקר טבארס, זומן סוסה לסגל אורוגוואי לקראת משחקי קופה אמריקה 1989. סוסה פתח בהרכב בכל שבעת משחקיה של אורוגוואי בטורניר. הוא כבש פעמיים, בניצחונות 3-0 על בוליביה ועל צ'ילה בבית המוקדם, ופעמיים נוספות בבית הגמר, שניהם בניצחון 2-0 על ארגנטינה. אורוגוואי סיימה את בית הגמר במקום השני, והייתה לסגנית אלופת אמריקה הדרומית בדרום הטורניר. עם ארבעה שערים בשבע הופעות, היה סוסה לכדורגלן המצטיין בטורניר.
סוסה המשיך להיות חלק חשוב מהרכב הנבחרת גם בטורניר מונדיאל 1990 באיטליה, וזאת לאחר שהיה ממצטייני הנבחרת בטורניר המוקדמות עם ארבעה שערים בארבעה משחקים. סוסה פתח בהרכב של טבארס בכל משחקי שלב הבתים. הוא השלים משחק מלא מול ספרד (0-0) ומול בלגיה (3-1 לבלגים), והוחלף לאחר כשעה בניצחון 1-0 על דרום קוריאה. מחליפו של סוסה, דניאל פונסקה, כבש את שער הניצחון בתוספת הזמן שהעלה את אורוגוואי לשלב הבא מהמקום השלישי. בשמינית הגמר מול איטליה המארחת פתח סוסה על הספסל, בעוד פונסקה זכה לחולצת ההרכב. הוא עלה כמחליף כעשר דקות בתוך המחצית השנייה, אך ראה את האיטלקים כובשים פעמיים בדרך לניצחון 2-0.
לקראת טורניר קופה אמריקה 1993, זומן סוסה על ידי לואיס קוביז'ה, אך לא שותף כלל במהלך הטורניר, אותו סיימה אורוגוואי כבר לאחר רבע הגמר, עם הפסד בדו-קרב בעיטות עונשין לקולומביה. שנתיים אחר כך זומן על ידי הקטור נונייס לטורניר הבינלאומי האחרון בקריירה, קופה אמריקה 1995. סוסה שותף בכל שלושת משחקיה של אורוגוואי בשלב הבתים, פעמיים כמחליף ופעם אחת בהרכב. הוא שוב עלה מהספסל בניצחון על בוליביה ברבע הגמר, מה שהיה למשחקו האחרון בטורניר. אורוגוואי המשיכה לזכייה בתואר עם ניצחון בפנדלים על ברזיל.
בסך הכול ערך סוסה 46 הופעות במדי אורוגוואי, בהן כבש 19 שערים.
תארים

גביע המלך הספרדי: 1985/1986
גביע אופ"א: 1993/1994
אליפות גרמניה: 1995/1996
אליפות אורוגוואי: 1998, 2000, 2001
קופה אמריקה: 1987, 1995
הכדורגלן המצטיין בקופה אמריקה: 1989
מלך השערים של ליגת העל האורוגוואית: 1998
מלך השערים של גביע ליברטדורס: 1999
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1983/1984 | דאנוביו | אורוגוואי ליגת העל האורוגוואית | 22 | 1 |
| 1984/1985 | דאנוביו | אורוגוואי ליגת העל האורוגוואית | 19 | 9 |
| 1984/1985 | דאנוביו | אורוגוואי ליגת העל האורוגוואית | 26 | 9 |
| 1985/1986 | דאנוביו | אורוגוואי ליגת העל האורוגוואית | 5 | 8 |
| 1985/1986 | ריאל סרגוסה | ספרד ליגת העל הספרדית | 33 | 9 |
| 1986/1987 | ריאל סרגוסה | ספרד ליגת העל הספרדית | 37 | 6 |
| 1987/1988 | ריאל סרגוסה | ספרד ליגת העל הספרדית | 36 | 18 |
| 1988/1989 | לאציו | איטליה סרייה א' | 33 | 8 |
| 1989/1990 | לאציו | איטליה סרייה א' | 27 | 8 |
| 1990/1991 | לאציו | איטליה סרייה א' | 33 | 11 |
| 1991/1992 | לאציו | איטליה סרייה א' | 31 | 13 |
| 1992/1993 | אינטר מילאנו | איטליה סרייה א' | 28 | 20 |
| 1993/1994 | אינטר מילאנו | איטליה סרייה א' | 28 | 16 |
| 1994/1995 | אינטר מילאנו | איטליה סרייה א' | 20 | 8 |
| 1995/1996 | בורוסיה דורטמונד | גרמניה בונדסליגה | 17 | 3 |
| 1996/1997 | CD לוגרונייס | ספרד ליגת העל הספרדית | 35 | 7 |
| 1997 | נסיונל | אורוגוואי ליגת העל האורוגוואית | 15 | 5 |
| 1998 | נסיונל | אורוגוואי ליגת העל האורוגוואית | 22 | 13 |
| 1999 | נסיונל | אורוגוואי ליגת העל האורוגוואית | 29 | 7 |
| 2000 | נסיונל | אורוגוואי ליגת העל האורוגוואית | 31 | 7 |
| 2001 | נסיונל | אורוגוואי ליגת העל האורוגוואית | 8 | 1 |
| 2002 | שאנגחאי שנחווה | הרפובליקה העממית של סין ליגת העל הסינית | 13 | 1 |
| 2003 | נסיונל | אורוגוואי ליגת העל האורוגוואית | 11 | 1 |
| 2004 | נסיונל | אורוגוואי ליגת העל האורוגוואית | 4 | 0 |
| 2006/2007 | ראסינג מונטווידאו | אורוגוואי הליגה האורוגוואית השנייה | 2 | 0 |
| סך הכול בקריירה | סך הכול בקריירה | סך הכול בקריירה | 565 | 189 |
רידג'סיאנו האפס

רידג'סיאנו דלאנו האפס (בהולנדית: Ridgeciano Delano Haps; נולד ב-12 ביוני 1993) הוא כדורגלן סורינאמי המשחק בעמדת המגן השמאלי בגנואה ובנבחרת סורינאם.
קריירת מועדונים

האפס התחיל את הקריירה שלו בקבוצות כדורגל מקומיות, עד שהגיע לזו של אלקמאר. ב-28 בספטמבר 2013 ערך את הופעת הבכורה שלו בקבוצה הבוגרת בניצחון 1-2 נגד פ.ס.וו. איינדהובן. ב-1 בפברואר 2014 הושאל לגו אהד איגלס עד לסיום העונה. ב-20 בפברואר 2016 הבקיע את שער הבכורה שלו בקריירה בניצחון 1-4 נגד חרונינגן.
ב-18 ביולי 2017 האפס חתם בפיינורד, אלופת הולנד דאז. בעונת 2018/2019 סבל מפציעות חוזרות, ורשם רק 9 הופעות בכל העונה.
ב-31 באוגוסט 2021 חתם בוונציה מהסרייה א', תמורת 4.5 מיליון אירו. ב-31 בינואר 2023 הושאל לגנואה עד לסיום העונה.
קריירה בינלאומית

בשנת 2021, האפס ניצל את שורשיו הסורינאמים והחליט לייצג את הנבחרת הלאומית. ב-4 ביוני 2021 ערך את הופעת הבכורה שלו בנבחרת בניצחון 0-6 נגד ברמודה. האפס נכלל בסגל הנבחרת לקראת גביע הזהב 2021.
תארים

הגביע ההולנדי: 2017/2018
מגן יוהאן קרויף: 2017, 2018
רובור

| --- | --- |
 תפקיד:  אל עצי האלון
 שמות נוספים:  רובוריס (Roboris)
 תרבות:  מיתולוגיה קלטית 
 
רוֹבּוּר (בלטינית: Robur או Robor - עץ האלון) או רובוריס (בלטינית: Roboris) הוא אל עצי האלון במיתולוגיה הקלטית. באנגולם התגלתה כתובת המוקדשת לאל, וככל הנראה היה במקום אתר פולחן של רובור.
ייתכן ושמו הוא עיוות של האל הקלטי דרווס, ומדובר למעשה באותו אל.
הערות שוליים

↑  Nicole Jufer, Thierry Luginbühl, Les dieux gaulois : répertoire des noms de divinités celtiques connus par l'épigraphie, les textes antiques et la toponymie, Errance, 2001, ISBN 2-87772-200-7
| המיתולוגיה הקלטית |
| --- | --- | --- |
| אלים כלל-אירופאיים | אוגמיוס • אווטה • אזוס • איאלונוס • אלאונוס • אליסאנוס • אנדארטה • אנקאסטה• אנקסטיומארוס • אפונה • ארטיו • ארקורה • בורוו • בלאטו-קאדרוס • בלנוס • בליסאמה • בריגנטיה • בריטניה • גראנוס • דאמונה • דיאה מטרונה • דיס פאטר • ויסוקיוס • וירוטוטיס • טאוטאטיס • טאראניס • לוגוס • ליטאוויס • לנוס • מאטרס • מאפונוס • מוגונס • נאנטוסואלטה • נמטונה • סגומו • סוקלוס • סירונה • קאמולוס • קונדאטיס • קיקולואיס • קיסוניוס • קרנונוס • רוזמרטה |  |
| אלים ייחודיים לבריטניה | אבנדינוס • איוגה  • אלייסיאגאה  • אנדרסטה • וטריס • ורביה  • לאטיס • נודנס • סאטיאדה • סנונה • סוליס • קוונטינה  • קוקידיוס • ריקאגומבדה |  |
| אלים ייחודיים לגאליה אקוויטניה | אבליו  • פאגוס |  |
| אלים ייחודיים לגאליה בלגיקה | אבנובה • איוואנטוקארוס  •  אינטאראבוס • אינקיונה • איקוולאונה  • אנקאמנה • ארדואינה • ארוורנוס • ווסגוס • וינדונוס • וראודונוס  • קסולסיגיאה  • ריטונה |  |
| אלים ייחודיים לגאליה קלטיקה | אטפומארוס • איקאוניס • בריקטה • טלו • לוקסוויוס • מוריטאסגוס • מולו • סוקונה • סמרטריוס • סקוואנה • רובור |  |
| אלים ייחודיים לגאליה נרבוננסיס | אמביסאגרוס • בוקסנוס • לרו • לרינה • נמאוסוס • קטובודואה • רודיאנוס |  |
| אלים ייחודיים לגרמאניה | אופאניה • גבריניוס • נהלניה |  |
רובור סיינה

רובור סיינה (איטלקית: Società Sportiva Robur Siena; בעבר: קאלצ'ו סיינה) הוא מועדון כדורגל איטלקי מהעיר סיינה המשחק בליגה פרו. אצטדיונה הביתי הוא ארטמיו פרנקי המכיל כ-16 אלף מקומות.
היסטוריה

המועדון נוסד ב-1 בדצמבר 1904. המועדון הצטרף מיד לסרייה א' שם החזיק מעמד יותר מ-30 שנה עד לעונת 1934/1935 בה ירד לסרייה ב' - הליגה השנייה באיטליה, אך לאחר עונה חזר למקומו הטבעי בליגה הראשונה. בעונת 1999/2000, לאחר כיותר מ-65 שנה, המועדון ירד בפעם השנייה בתולדותיו לליגה השנייה, אך כמו בפעם הקודמת חזר לליגה הראשונה לאחר עונה אחת. בסיום עונת 2009/2010 לאחר שלא עברה את הקו האדום, ירדה הקבוצה לליגת המשנה באיטליה. בסיום עונת 2010/2011 חזרה הקבוצה לליגה הראשונה באיטליה. בעונת 2011/2012 הקבוצה סיימה במקום 14 בליגה הראשונה. בסיום עונת 2012/2013 ירדה הקבוצה שוב לליגה האיטלקית השנייה. ב-15 ביולי 2014, הקבוצה פשטה את הרגל ושיחקה בעונת 2014/2015, בסרייה ד'. בסיומה של עונה זו, היא הוכתרה כאלופת הליגה, וקודמה לליגה פרו.
סיינה השתתפה פעמיים בגביע המחזיקות אך הודחה כבר בסיבוב הראשון, פעם אחת מול בורדו הצרפתית 2–4, ופעם אחת מול גטבורג השוודית 1–3.
ריצ'רד בואטנג

ריצ'רד בואטנג (באנגלית: Richard Boateng; נולד ב-10 ביולי 1992 באקרה שבגאנה) הוא כדורגלן גנאי, המשחק בעמדת הקשר הוא אחיו של כדורגל העבר הבינלאומי דרק בואטנג ששיחק בין היתר בבית"ר ירושלים ובנבחרת גאנה.
קריירת מועדונים

בואטנג שיחק בקבוצות ליברטי פרופשיונלס, סן רוקה, גרנדה, אריס לימסול, אקסטרמדורה, מלייה, ריאל אוביידו ואלקורקון.
ב-16 ביוני 2021 חתם בקרטחנה מהליגה הספרדית השנייה. בתום עונת 2021/2022 שוחרר מהמועדון.
ב-5 באוגוסט 2022 חתם לעונה אחת במכבי בני ריינה.
ב-2 ביוני 2023 חתם בהפועל פתח תקווה.
הערות שוליים

↑  Richard Boateng, llegada y poderío físico para el proyecto albinegro de la 2021/22 באתר הרשמי של קרטחנה, 16 ביוני 2021 (בספרדית)
↑  רענן ברנובסקי‏, זר חדש בבני ריינה: ריצ'רד בואטנג, אחיו של דרק, חתם לעונה, באתר וואלה, 5 באוגוסט 2022
רוזנות ויד-נויוויד

| --- | --- |
סמל

 גאוגרפיה
 יבשת:  אירופה 
 היסטוריה
 תאריכי הקמה:  1698 
 תאריכי פירוק:  1806 
 ישות קודמת:   רוזנות ויד
 ישות יורשת:   נסיכות נסאו-ויילבורג
 
רוזנות (נסיכות) ויד-נויוויד (בגרמנית: Grafschaft (Fürstentum) Wied-Neuwied) הייתה מדינה גרמנית בצפון מזרח ריינלנד-פפאלץ, גרמניה, הממוקמת צפונית מזרחית לנהר הריין שמאגף את הצד הצפוני של העיר נויוויד.
היסטוריה

ויד-נויוויד הוקמה כתוצאה מחלוקת רוזנות ויד. מעמדה הועלה מרוזנות לנסיכות ב-1784. היא סופחה לנסאו ופרוסיה ב-1806.
בית ויד-נויוויד שלט לזמן קצר בנסיכות אלבניה בשנת 1914 באמצעות וילהלם, נסיך אלבניה, בנו הצעיר של הנסיך וילהלם. בין חברי המשפחה הבולטים האחרים היו הנסיך אלכסנדר פיליפ מקסימיליאן, בנו השני של הנסיך יוהאן פרידריך אלכסנדר, מגלה ארצות מפורסם, אתנולוג וחוקר טבע, והנסיכה אליזבת, בתו של הנסיך הרמן, שנישאה למלך קרול הראשון, מלך רומניה.
רוזני ויד-נויוויד (1698–1784)

פרידריך וילהלם, 1698–1737
יוהאן פרידריך אלכסנדר, 1737–1784
נסיכי ויד-נויוויד (1784–1806)

יוהאן פרידריך אלכסנדר, 1784–1791
פרידריך קרל, 1791–1802
יוהאן אוגוסט, 1802–1806
ראשי בית ויד-נויוויד (1806 – היום)

יוהאן אוגוסט, הנסיך השלישי 1806–1836 (1779–1836)
הרמן, הנסיך הרביעי 1836–1864 (1814–1864)
וילהלם, הנסיך החמישי 1864–1907 (1845–1907)
וילהלם פרידריך, הנסיך השישי 1907–1945 (1872–1945)
נסיך הכתר הרמן (1899–1941)
פרידריך וילהלם, הנסיך השביעי 1945–2000 (1931–2000)
הנסיך אלכסנדר (נולד 1960) - ויתר על זכויותיו
קרל, הנסיך השמיני 2000–2015 (1961–2015)
מקסימיליאן, הנסיך התשיעי 2015–הווה (נולד 1999)
הנסיך פרידריך (נולד 2001)
הנסיך וולף-היינריך (נולד 1979)
הנסיך מטפריד (נולד 1935)
הנסיך כריסטיאן (נולד 1968)
הנסיך קונסטנטין (נולד 2003)
הנסיך לאופולד (נולד 2006)
הנסיך אלכסנדר (נולד 2007)
הנסיך פרידריך (נולד 2010)
הנסיך מגנוס (נולד 1972)
הנסיך דיטריך (1901–1976)
הנסיך מקסימיליאן (1929–2008)
הנסיך אולריך (1931–2010)
הנסיך וילהלם (נולד 1970)
הנסיך פרידריך (נולד 2001)
הנסיך גאורג (נולד 2004)
הנסיך פיליפ (נולד 2010)
הנסיך לודוויג-אויגן (1938–2001)
הנסיך אדוארד (נולד 1968)
וילהלם, נסיך אלבניה 1914 (1876–1945)
קרול ויקטור, נסיך הכתר של אלבניה (1917–1977)
טירת נויוויד
קוואדוו אסמואה

קוואדוו אסמואה (באנגלית: Kwadwo Asamoah; נולד ב-9 בדצמבר 1988 בקומאסי שבגאנה) הוא כדורגלן גאנאי המשחק בעמדת הקשר ולעיתים בעמדת המגן השמאלי.
קריירת מועדונים > תחילת הקריירה

אסמואה נולד בקומאסי שבגאנה. בצעירותו שיחק בקבוצות הגאנאיות קאסמאן וליברטי פרופשיונלס, עד שבשנת 2008 עבר למועדון השווייצרי AC בלינצונה והושאל למועדון האיטלקי טורינו.
קריירת מועדונים > אודינזה

בחודש יוני 2008 חתם אסמואה באודינזה מהסרייה א'. ב-11 בינואר 2009 ערך את הופעת הבכורה שלו במועדון, כשנכנס כמחליף בדקה ה-67 בתיקו 1-1 נגד סמפדוריה במסגרת המחזור ה-18 בסרייה א'. ב-19 באפריל 2009 הבקיע אסמואה את שער הבכורה שלו במועדון, שער בדקה העשירית בניצחון 1–3 על פיורנטינה במסגרת המחזור ה-32 בליגה. אסמואה הפך במהרה לשחקן מפתח במועדון. הוא שיחק באודינזה במשך 4 עונות, בהן ערך 114 הופעות ליגה והבקיע 8 שערים.